OzLabs/hebrew-wiki-articles huggingface dataset:
היינריך שיידמן

היינריך שיידמן (בגרמנית: Heinrich Scheidemann; סביבות 1596–1663) היה נגן עוגב ומלחין גרמני. שיידמן היה מלחין העוגב הנודע ביותר בצפון גרמניה מראשית המאה ה-17 עד מחציתה, שסגנון כתיבתו ומאפייניה היו אות מבשר ליצירתם של דיטריך בוקסטהודה ויוהאן סבסטיאן באך.

==ביוגרפיה==
שיידמן נולד בווהרדן שבהולשטיין. אביו היה נגן עוגב הן בווהרדן והן בהמבורג וסביר להניח, שהיה מורו הראשון של היינריך. שיידמן למד אצל סוולינק באמסטרדם בשנים 1611 עד 1614, ונראה שהיה בין התלמידים שזכו להערכתו המיוחדת, כפי שאפשר להסיק מן הקאנון שסוולינק הקדיש לו לפני שובו לגרמניה. בשנת 1629, ואולי קודם לכן, עבד שיידמן בהמבורג כנגן עוגב בכנסיית קתרינה (קתריננקירשה), משרה שבה התמיד למשך יותר משלושים שנים, עד מותו בהמבורג בראשית 1663, במגפת הדבר שפרצה בעיר.

==מוזיקה והשפעה==
שיידמן עשה לו שם כנגן עוגב ומלחין, כפי שמלמדת התפוצה הנרחבת של יצירותיו; כמות המוזיקה לעוגב ששרדה מיצירותיו של שיידמן עולה על זו של כל מלחין אחר בן זמנו. שלא כמלחינים גרמנים אחרים בראשית הבארוק, כמו פרטוריוס, שיץ, שיידט ושיין, שכולם כתבו ברוב הסוגות והסגנונות שרווחו אותם ימים, שיידמן כתב כמעט אך ורק מוזיקה לעוגב. שירים בודדים שרדו, כמו גם כמה יצירות לצ'מבלו, אבל אלה מגומדים לנוכח עשרות היצירות לעוגב, רבות מהן מרובות פרקים.

תרומתו הקיימת ועומדת של שיידמן לספרות העוגב, ולמוזיקת הבארוק בכלל, היא המוזיקה שכתב לכוראלים לותרניים, בשלושה סוגים כלליים: כתיבה כוראלית לקנטוס פירמוס, סוג מוקדם של כוראל פרלוד; כוראלים "מונודיים", חיקוי לסגנון המונודיה של אותם ימים - סולו ווקאלי מעל בסו קונטינואו - אבל לעוגב סולו; ופנטסיות כוראליות משוכללות, המצאה חדשה, מבוססת על סגנון המקלדת של סוולינק אבל עושה שימוש במלוא המשאבים של פיתוחי עוגב הבארוק הגרמני. נוסף לעיבודי הכוראלים שלו, כתב גם מגניפיקטים, הכתובים לא רק בחלקים אחדים אלא גם בצורה מחזורית, המייעדת אותם לשימוש ליטורגי לסירוגין עם המקהלה בתפילות הערבית, טכניקה של מבנה מוזיקלי רב-פרקים, שתחזור ותופיע שוב במלוא עוצמתה רק במאה ה-19. בין תלמידיו היו יוהאן אדם ריינקן, ממשיכו בכנסיית סנטה קתרינה בהמבורג ודיטריך בוקסטהודה.

==לקריאה נוספת==
<div style="direction: ltr;">
* Article "Heinrich Scheidemann, in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. 
* Manfred Bukofzer, Music in the Baroque Era. New York, W.W. Norton & Co., 1947. 
* Pieter Dirksen, Heinrich Scheidemann's Keyboard Music. Its Transmission, Style and Chronology, Ashgate, Aldershot, 2007. 
</div>
* ערך "היינריך שיידמן" ב"מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן 1980.
* מנפרד בוקופצר, "מוזיקה בתקופת הבארוק", ניו יורק, נורטון ושות' 1947
* פיטר דירקסן, "המוזיקה למקלדת של היינריך שיידמן, הנחלתה, סגנונה וסדר הזמנים שלה", אשגייט ואלדרשוט 2007

==קישורים חיצוניים==

* 

קטגוריה:נגני עוגב גרמנים
קטגוריה:מלחינים גרמנים
קטגוריה:מלחינים מתקופת הבארוק
קטגוריה:מורים למוזיקה
קטגוריה:ילידי 1596
קטגוריה:נפטרים ב-1663
פרכאר פוטה

פרכאר פוטה (בגאלית סקוטית: Ferchar Fota - "פרכאר הגבוה"; נפטר בשנת 697) היה מלך דאל ריאטה החל משנת 696 ועד פטירתו.

ההיסטוריונים אינם יודעים בוודאות האם שלט פרכאר רק בקנל לואיירן (שבט לואיירן) או בממלכת דאל ריאטה כולה. 
אביו של פרכאר היה פרדאך מק פרגוסה.

פרכאר מוזכר לראשונה ב"דברי ימי טיגרנאך" בתיאור שנת 678 - בו הוביל את שבט לואיירן למלחמה והביס את הבריטונים בטירי. קרב זה מוזכר גם ב"דברי ימי אלסטר" אולם שמו של פרכאר אינו מוזכר בכרוניקה זו.

על פי "דברי ימי טיגרנאך" פרכאר נפטר בשנת 697.

משך שלטונו אינו ברור. על פי ה"דואן אלבאנאך" שלט פרכאר 21 שנים, אולם ייתכן שתקופה זו שלט על שבט לואיירן, ועלה לשלטון בדאל ריאטה רק לאחר מות קודמו - דומנל דון בשנת 696.

בכרוניקות מוזכרים שנים מבניו - אינבכלאך וסלבאך כמלכי דאל ריאטה, ומקבת' נחשב לאחד מצאצאיו.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-697
אל-חארית אבן ג'בלה

אל-חארית אבן ג'בלה (בערבית: الحارث بن جبلة, ביוונית: Αρέθας) היה מלך שבט ע'סאן, שבט ערבי קדם-אסלאמי שישב בגבולותיה המזרחיים של האימפריה הביזנטית. אל-חארית מלך בין השנים 569-529. 

אל-חארית תמך במלחמתם של הביזנטים באימפריה הסאסאנית וכאות הוקרה קיבל את התואר פטריקיוס בשנת 529 מהקיסר יוסטיניאנוס הראשון. 

אל-חארית היה נוצרי שהאמין במונופיזיטיזם הגורסת כי השילוש הקדוש הוא בעצם ישות אחת. דבר זה הוביל לקידומה של הכנסייה האורתודוקסית הסורית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ערבים
קטגוריה:נפטרים ב-569
פיליפה מאנו

פיליפה מאנו (בצרפתית: Philippe de Hainaut, באנגלית: Philippa of Hainault; 24 ביוני 1311 – 15 באוגוסט 1369) הייתה אשתו של אדוארד השלישי, מלך אנגליה, ואחייניתו של פיליפ השישי, מלך צרפת.

==ביוגרפיה==
פיליפה נולדה בעיר ולנסיין שברוזנות אנו (בימינו בתחומי חבל נור-פה דה קאלה שבצרפת). היא הייתה בתם של וילם הראשון, רוזן אנו ושל ז'אן מוולואה, רוזנת אנו, אחותו של פיליפ השישי, מלך צרפת. ב-24 בינואר 1328 בקתדרלה של יורק נישאה לאדוארד השלישי, מלך אנגליה, אחד עשר חודשים לאחר שעלה על כס המלכות.

היא ליוותה את אדוארד השלישי במלחמותיו נגד הסקוטים (1333) ונגד הצרפתים בפלנדריה (1338–1340). באוגוסט 1347, כאשר אדוארד השלישי כבש את העיר קאלה ועמד להוציא להורג שישה ממנהיגיה, פיליפה כרעה ברך בפניו והצליחה ברוב תחנוניה להניאו ממעשה זה. היא שימשה כעוצרת פעמים מספר כאשר אדוארד השלישי נעדר מן הממלכה, והתחבבה על נתיניה בשל טוב לבה ובשל התנהגותה האצילה.

פיליפה ילדה לאדוארד 14 ילדים, שאחדים מהם מתו בילדותם. בנה הבכור היה אדוארד, הנסיך השחור, שלחם לצד אביו בקרב קרסי (26 באוגוסט 1346).

פיליפה מתה בטירת וינדזור ב-1369 כתוצאה מבצקת, ונקברה במנזר וסטמינסטר.

ההיסטוריון ז'אן פרואסאר היה בן חסותה מ-1361 עד 1366.

== אילן יוחסין ==

==קישורים חיצוניים==

* 

קטגוריה:אישים הקבורים במנזר וסטמינסטר
קטגוריה:נשות מלכים אנגלים
קטגוריה:מסדר הבירית: אבירים וגבירות
קטגוריה:עוצרות
קטגוריה:מלכות רעיות מהמאה ה-14
קטגוריה:ילידי 1314
קטגוריה:נפטרים ב-1369
מדיום (תקשור)

מדיום (מאנגלית: Medium – אמצעי, מתווך) הוא אדם הטוען או שטוענים עליו שהוא בעל יכולת לקלוט דברים הנסתרים מהחושים הרגילים, באמצעות תפיסה על-חושית וכישורים רוחניים. השם "מדיום" משמש גם לתיאור אנשי במה וקוסמים אשר משתמשים בטכניקות שונות כגון זריזות ידיים וקריאה קרה על מנת ליצור את הרושם כי הם מחזיקים ביכולות מסוג זה, אף כי אינם טוענים לכך. כמו כן, נעשה שימוש בשם זה לתיאור האמונה כי ביכולתו של המוח להשפיע על העולם הפיזי, ולתיאור אנשים אשר לטענתם מחזיקים ביכולות טלקנטיות (כגון אורי גלר).

בארצות הברית האמונה בתופעת המדיומים היא תופעה נפוצה – לפי סקר גאלופ משנת 2005, 41% מהאמריקאים מאמינים בקיום תפיסה על-חושית. בכל רחבי ארצות הברית מתקיימת כיום תעשייה גדולה של מדיומים אשר מתעסקים במתן עצות ללקוחות בתשלום, אף על פי שרבים מפקפקים בכוחותיהם של המדיומים הללו וטוענים כי הם מבצעים מעשי הונאה או שמדובר באנשים הסובלים ממחשבות שווא.

הקהילה המדעית דוחה בכל תוקף טענות בדבר תפיסה על-חושית ויכולותיהם של המדיומים, והתופעה מוכרת כפסבדו-מדעית. עד היום לא נמצאה שום עדות נחרצת אשר מאמתת את קיום יכולותיהם של המדיומים. מחקר אשר התבצע באמצעות סריקת מוח אשר פורסם בשנת 2008 מספק את הראיות החזקות ביותר עד היום על כך שתופעות על-חושיות אינן קיימות.

בשנת 1988 האקדמיה הלאומית למדעים של ארצות הברית הפיקה דו"ח בנושא אשר הגיע למסקנה כי לא נמצאה שום הוכחה במחקרים המדעיים שנערכו לאורך 130 השנים לקיומן של תופעות פראפסיכולוגיות.

== בתרבות הפופולרית ==
* בסרט מזימות של אלפרד היצ'קוק משנת 1976 ברברה האריס מגלמת דמות של מדיום מזויפת המגלה כוחות על טבעיים לקראת סוף הסרט.
* בסרט החוש השישי משנת 1999 משחק השחקן הילד היילי ג'ואל אוסמנט דמות של מדיום המסוגל לראות את רוחות המתים.
* בסרט רוח רפאים משנת 1990 משחקת וופי גולדברג דמות של מדיום שרלטנית המגלה כי יש לה כוחות אמיתיים, וכי היא מסוגלת לתקשר עם סם (פטריק סווייזי) המת.
* סדרת ספרי אוד תומאס של הסופר האמריקאי דין קונץ מגוללת את קורותיו של אוד, צעיר אמריקאי הרואה את רוחותיהם של המתים ופותר בדרך זאת תעלומות בלשיות שונות.

==קישורים חיצוניים==

* 
* 

== הערות שוליים ==

קטגוריה:פאראפסיכולוגיה
קטגוריה:על-טבעי
קטגוריה:פסאודו-מדע
אאוכאיד מק דומאנגארט

אאוכאיד מק דומאנגארט (בגאלית סקוטית: Eochaid mac Domangairt - "אאוכאיד בנו של דומאנגארט"; נפטר בשנת 697 לערך) היה מלך דאל ריאטה בשנת 697.

אאוכאיד היה בנו של דומאנגארט מק דומנל וחבר קנל נגאבריין (שבט גבריין).

אאוכייד מוזכר ב"דואן אלבאנאך" כמלך דאל ריאטה, וכן בכרוניקות נוספות בהם הוא מכונה "ריאנאמייל" (שבור האף).

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-697
אינבכלאך מק פרכאר

אינבכלאך מק פרכאר (בגאלית סקוטית: Ainbcellach mac Ferchair - "אינבכלאך בנו של פרכאר"; מת ב-719) היה מלך דאל ריאטה החל משנת 697 ועד הדחתו בשנת 698. איינבכלאך היה בנו של פרכאר פוטה, וכונה "הטוב" ב"דואן אלבאנאך".

ההיסטוריונים חלוקים בשאלה האם מלך אינבכלאך על דאל ריאטה כולה או שמא היה מלך קנל לואיירן (שבט לואיירן) בלבד.

בשנת 698 הודח והוגלה לאירלנד. לא ברור כמה זמן שהה בגלות, וייתכן שהוגלה במהלך המאבק בין שבט לואיירן וקנל נגבריין (שבט גבריין) על השליטה בדאל ריאטה.

אינבכלאך שב לדאל ריאטה בספטמבר 719 ונהרג במהלך קרב נגד סלבאך בפינגלן (כנראה לוך פיין של ימינו).

בנו של אינבכלאך - מוירדאך מק אינבכלאך היה לימים מלך שבט לואיירן. וכן לימים השליטי מוריי (המורמרים של מוריי) טענו להיותם צאצאים של אינבכלאך.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-719
מאסטרס אולימפיה

מאסטרס אולימפיה (באנגלית: Masters Olympia) הייתה תחרות בינלאומית של פיתוח גוף שנערכה כל שנה על ידי הפדרציה הבינלאומית של פיתוח הגוף (IFBB). את התחרות הגה ג'ו ווידר בשנת 1994 כתחרות שבה יוכלו אלופים לשעבר (אלו שכבר זכו בתחרות היוקרתית מר אולימפיה) להמשיך להתחרות ברמות המקצועיות הגבוהות גם בשנים המאוחרות של חייהם. התחרות נערכה כל שנה עד 2003 (חוץ מב-1998) עד שהופסקה.

מאז התוכנית הומשכה למרות שכיום היא נקראת " IFBB Masters Professional World Championships" . בשנת 2006 התקיימה התחרות לראשונה בשם החדש ונערכה בניו יורק ב-15 באפריל. בתחרות ניצח בוב קיקרילו.

זוכי התחרות הם:
* 1994: רובי רובינסון
* 1995: סוני שמידט
* 1996: וינס טיילור
* 1997: וינס טיילור
* 1998: לא נערכה
* 1999: וינס טיילור
* 2000: וינס טיילור
* 2001: וינס טיילור
* 2002: דון יאנגבלוד
* 2003: קלוד גרואלקס

==קישורים חיצוניים==
* [http://www.olympiawinners.com/masters.html תמונות מנצחי התחרות]
* [http://www.bodybuilding.com/fun/2006nymasters.htm דף התחרות באתר מפתחי גוף]

קטגוריה:תחרויות פיתוח גוף
פרגוס מק אכדאך

פרגוס מק אכדאך (בגאלית סקוטית: Ainbcellach mac Ferchair - "פרגוס בנו של אכדאך"; מת בשנת 781) היה מלך דאל ריאטה החל משנת 778 ועד מותו.

פרגוס היה בנו של אאוכייד מק אכדאך, ואחיו של אייד פינד שמלך לפניו, אף שישנן כרוניקות המציינות כי הוא בנו של אייד (עמדה שאינה מקובלת כיום על ידי ההיסטוריונים).

על פי "דברי ימי אלסטר" מת פרגוס בשנת 781. לאחר מותו עלה לשלטון דונכוירכה.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-781
מר אמריקה של IFBB

[[לו פריגנו, זוכה התחרות בשנת 1973]]מר אמריקה (באנגלית: IFBB Mr. America) הייתה תחרות פיתוח גוף שנערכה על ידי הפדרציה הבינלאומית של פיתוח הגוף (IFBB). היא נערכה לראשונה בשנת 1949 ועם התמודדות ישירה עם תחרות מר אמריקה של AAU. אחרי התחרות החד-פעמית בשנת 1949 היא חזרה בשנת 1959 באופן קבוע.

התחרות נערכה בשם זה עד שנת 1977 כשניהולה עבר לאחריות ה"ועדה הלאומית לכושר" (NPC) ושמה שונה ל"התחרות הלאומית לפיתוח הגוף של NPC" התחרות החדשה מתקיימת משנת 1982 עד היום.

==קישורים חיצוניים==
* 
*[http://www.palmieribodybuilding.com/ אתר פיתוח גוף]

קטגוריה:תחרויות פיתוח גוף
אייד פינד

אייד מק אכדאך המכונה אייד פינד (בגאלית סקוטית: Ainbcellach mac Ferchair - "אייד בנו של אכדאך"; 736 לערך -778) היה מלך דאל ריאטה החל משנת 768 ועד פטירתו. אייד היה בנו של אאוכייד מק אכדאך, צאצאו של דומנל ברק מקנל נגבריין (שבט נגבריין), וזכה לכיוני "פינד" ("הלבן").

כרוניקות מאוחרות מציינות את אייד כאבי סבו של קנת מקאלפין הנחשב לראשון מבין מלכי סקוטלנד. גנאלוגיה זו מיחס את קנת לאאוכייד - בנו של אייד. גניאולוגיות אלה הן מאוחרות, והיסטוריונים מייחסים להם דיוק מועט.

על פי "דברי ימי אלסטר", נערך בשנת 768 קרב בפורטריו בין אייד לבין קיניאוד הראשון מלך הפיקטים.
"דברי ימי ממלכת אירלנד" (מקור מאוחר ופחות מדויק) הקרב נערך בלנסטר והמנצח בו היה קנת ולא אייד.

"דברי ימי אלסטר, מציינים כי אייד נפטר בשנת 778, ולאחר פטירתו עלה לשלטון אחיו פרגוס מק אכדאך.

"דברי ימי מלכי אלבה" מזכירים את "חוקי אייד בן אאוכייד" - אשר נשארו בתוקפם עד שלטונו של דונלד מק אלפין מלך סקוטלנד. לא ידועה מהותם של חוקים אלה.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:ילידי 736
קטגוריה:נפטרים ב-778
ליאורה מינקה

ליאורה מינקה (נולדה ב-18 בדצמבר 1953) היא אשת ציבור ישראלית, שהייתה יושבת ראש תנועת אמונה בשנים 2001–2023.

==ביוגרפיה==

מינקה היא בתם של איזי ושושנה פרום. אבי אמה משה דוב מגיד (1901–1963) היה יו"ר המפד"ל בתל אביב וחבר מועצת העיר מטעם המזרחי. אביו הרב קלמן מגיד היה רבן של הערים ארמיאנסק בחצי האי קרים ושל קרוז' ווקשנה בליטא ואמו לאה בת ר' צבי הירש דניאלביץ הייתה מיוחסת לגאון מווילנה.

בוגרת בית הספר צייטלין. ריכזה סניף בני עקיבא בירושלים, ושירתה בצה"ל בנח"ל בהיאחזות אל על (כיום מושב אלי-עד) ברמת הגולן.

דוקטורנטית בחינוך ומפקחת במשרד החינוך לשעבר. ריכזה פרויקט טיפוח מנהיגות נוער, ומרצה בבית הספר לחינוך באוניברסיטת בר-אילן. שימשה גם כמרכזת לימודי תעודת ההוראה במכללת אשקלון.

הייתה נציגת המפד"ל במועצה הדתית בתל אביב, ובמועצת העיר תל אביב-יפו. כיהנה כחברת מועצת הנאמנות של התיאטרון הקאמרי ומאז 2022 משמשת כיו"ר הוועד המנהל של התיאטרון. בשנת 2001 נבחרה ליו"ר אמונה - תנועת האישה הדתית לאומית. מוקמה במקום ה-27 ברשימת המפד"ל בבחירות לכנסת השש עשרה (2003. לקראת הבחירות לכנסת השמונה עשרה (2009) מוקמה במקום השישי ברשימת "הבית היהודי", אך לא נבחרה לכנסת. מכהנת בוועד המנהל של מכללת שערי מדע ומשפט. כיהנה בוועד המנהל של היכל התרבות בתל אביב יפו.

==חיים אישיים==

מינקה היא תושבת תל אביב-יפו, נשואה לשמואל מינקה ואם לארבעה. ביתה, תא"ל ד"ר הדס מינקה-ברנד, היא ראש מערך מדעי ההתנהגות.

== קישורים חיצוניים ==

* 
* 
* 
* ליאורה מינקה מתארחת בתוכנית [https://www.youtube.com/watch?v=47kQRxjvShc "שעה של אנשים",] רדיו [https://web.archive.org/web/20160412210742/http://www.gly.co.il/ גלי ישראל], 22 באוקטובר 2015

== הערות שוליים ==

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות בני עקיבא
קטגוריה:בוגרי בני עקיבא
קטגוריה:חברות מועצת העיר תל אביב-יפו
קטגוריה:חברי גרעיני נח"ל
קטגוריה:משפחת הגר"א
קטגוריה:עובדי משרד החינוך, התרבות והספורט
קטגוריה:פעילות הבית היהודי
קטגוריה:פעילי המפד"ל
קטגוריה:ציונות דתית: אנשי חינוך
קטגוריה:ראשי תנועת אמונה
קטגוריה:פעילי הבית היהודי
קטגוריה:חברי מועצת העיר תל אביב-יפו
קטגוריה:ישראליות שנולדו ב-1953
קטגוריה:ישראלים שנולדו ב-1953
ארנולד קלאסיק

ארנולד קלאסיק (באנגלית: Arnold Classic) היא תחרות פיתוח גוף שנתית הנערכת על ידי הפדרציה הבינלאומית של פיתוח הגוף (IFBB) שיוסדה על ידי ארנולד שוורצנגר וקרויה על שמו. התחרות מתקיימת בשלהי פברואר או בתחילת מרץ בקולומבוס שבאוהיו, ארצות הברית. התחרות הראשונה התקיימה ב-1989. 

בקרב מפתחי הגוף, נחשבת "ארנולד קלאסיק" לתחרות הרווחית ביותר, כשהפרס הראשון עומד על 130,000 דולר, רכב האמר, ושעון רולקס. תחרות "ארנולד קלאסיק" מתחרה עם "מר אולימפיה" מבחינת היוקרה והפופולריות. עם השנים הורחבה "ארנולד קלאסיק" לתחומים נוספים, כגון: יוגה, ריקוד, עידוד, קשתות, ועוד.

ארנולד קלאסיק כוללת שלוש תחרויות לנשים: "מיס אינטרנשיונל", "פיגר אינטרנשיונל", "פיטנס אינטרנשיונל". 

ברוב המקרים הייתה תחרות "ארנולד קלאסיק" צמודה ולעיתים רק נקודה או שתיים הפרידו בין המנצחים.

==זוכי התחרות==
[[דקסטר ג'קסון, זוכה התחרות חמש פעמים]]
{|
|-valign="top"
|
{| class="wikitable"
! שנה !! זוכה כללי
|-
| 1989 || ריצ' גאספרי
|-
| 1990 || מייק אשלי
|- style="background-color: #EFEFEF;"
| 1991 || שון ריי
|-
| 1992 || וינס טיילור
|-
| 1993 || פלקס ווילר
|- style="background-color: #EFEFEF;"
| 1994 || קווין לוורון
|- style="background-color: #EFEFEF;"
| 1995 || מייק פרנסוא 
|-
| 1996 || קווין לוורון
|- style="background-color: #EFEFEF;"
| 1997 || פלקס ווילר 
|-
| 1998 || פלקס ווילר
|- style="background-color: #EFEFEF;"
| 1999 || נאסר סונבאטי
|- style="background-color: #EFEFEF;"
|-
| 2000 || פלקס ווילר 
|- style="background-color: #EFEFEF;"
| 2001 || רוני קולמן 
|- style="background-color: #EFEFEF;"
| 2002 || ג'יי קאטלר
|}
|
{| class="wikitable"
! שנה !! זוכה כללי
|- style="background-color: #EFEFEF;"
| 2003 || ג'יי קאטלר 
|-
| 2004 || ג'יי קאטלר
|- style="background-color: #EFEFEF;"
| 2005 || דקסטר ג'קסון
|-
| 2006 || דקסטר ג'קסון 
|- style="background-color: #EFEFEF;"
| 2007 || ויקטור מרטינז
|- style="background-color: #EFEFEF;" 
| 2008 || דקסטר ג'קסון
|- style="background-color: #EFEFEF;"|-
| 2009 || קאי גרין
|- style="background-color: #EFEFEF;"|-
| 2010 || קאי גרין
|- style="background-color: #EFEFEF;"|-
| 2011 || בראנץ' וורן
|- style="background-color: #EFEFEF;"|-
| 2012 || בראנץ' וורן
|- style="background-color: #EFEFEF;"|-
| 2013 || דקסטר ג'קסון
|- style="background-color: #EFEFEF;"|-
| 2014 || דניס וולף
|- style="background-color: #EFEFEF;"|-
| 2015 || דקסטר ג'קסון
|- style="background-color: #EFEFEF;"|-
| 2016 || קאי גרין
|- style="background-color: #EFEFEF;"|-
| 2017 || סדריק מקמילאן
|- style="background-color: #EFEFEF;"|-
| 2018 || ויליאם בונאק
|- style="background-color: #EFEFEF;"|-
| 2019 || ברנדון קורי
|- style="background-color: #EFEFEF;"|-
| 2020 || ויליאם בונאק
|}
|}

==לזוכות בתחרויות הנשים ראו==
*זוכות מיס אינטרנשיונל
*זוכות פיגר אינטרנשיונל
*זוכות פיטנס אינטרנשיונל

==קישורים חיצוניים==

* 
קטגוריה:פיתוח גוף
קטגוריה:תחרויות פיתוח גוף
אבוקסיס

אַבּוּקְסִיס, או אַבֵּקָסִיס (לעיתים אביקסיס ואף אביקציץ), הוא שם משפחה יהודי צפון-אפריקאי הנובע, ככל הנראה, מהמילה הערבית קסיס (קשיש בעברית) במשמעות של זקן השבט ו/או מנהיג רוחני.

בחינה של איות שם המשפחה על מצבות, כתובות וספרי קודש ממרוקו מראה שהשם המקורי הוא אבי קציץ, (צדי בערבית נהגת בקירוב לסמך), ולא "קסיס", שהוא כתיב שגוי על פי תעתיק השם בלועזית "Abecasiss". התואר "קסיס" (قسيس) בשפה הערבית משמעותו איש דת נוצרי, ומעולם לא היה נמצא בשימוש בקרב יהודים. 

שבט יהודי בשם "בני קציץ" (بنو القصيص) מאזור החיג'אז ידוע ממקורות ערביים, ייתכן שהשבט נדד לצפון אפריקה ואנדלוסיה אחרי גירוש יהודי החיג'אז בפקודת עומר אבן אל-ח'טאב במאה ה-7, ובני משפחת אביקציץ הם צאצאיו.

==הערות שוליים==

קטגוריה:שמות משפחה ביהדות צפון אפריקה
קטגוריה:שמות משפחה טופונימיים
פיטנס אינטרנשיונל

פיטנס אינטרנשיונל (באנגלית: Fitness International, בתרגום חופשי: "כושר בינלאומי")
היא תחרות כושר חד שנתית לנשים שנערכת על ידי הפדרציה הבינלאומית של פיתוח הגוף. התחרות מתקיימת כל שנה כחלק מהתחרות ארנולד קלאסיק ונערכה לראשונה בשנת 1997. סוזי קורי מחזיקה במספר הרב ביותר של זכיות (4).

==זוכות התחרות==
אדלה גרסיה, זוכת התחרות בשנים 2004 ו-2006
{|
|-valign="top"
|
{| class="wikitable"
! שנה !! זוכה כללית 
|-
| 1997 || קרול מרזטה
|- style="background-color: #EFEFEF;"
| 1998 || סוזי קורי
|-
| 1999 || סוזי קורי 
|- style="background-color: #EFEFEF;"
| 2000 || קלי ריאן 
|-
| 2001 || ג'ני וורת'
|- style="background-color: #EFEFEF;"
| 2002 || סוזי קורי
|-
| 2003 || סוזי קורי 
|- style="background-color: #EFEFEF;"
| 2004 || אדלה גרסייה 
|-
| 2005 || ג'ן הנדרשוט
|- style="background-color: #EFEFEF;"
| 2006 || אדלה גרסיה 
|- style="background-color: #EFEFEF;"
| 2007 || קים קליין 
|- style="background-color: #EFEFEF;"
|}
|}

==ראו גם==
*מיס אולימפיה
*מיס אינטרנשיונל
*פיגר אינטרנשיונל

קטגוריה:תחרויות פיתוח גוף
פיגר אינטרנשיונל

פיגר אינטרנשיונל (באנגלית: Figure International, בתרגום חופשי: "גזרה בינלאומית") היא תחרות כושר חד שנתית לנשים שנערכת כל שנה על ידי הפדרציה הבינלאומית של פיתוח הגוף כחלק מהתחרות היוקרתית ארנולד קלאסיק ונערכה לראשונה בשנת 2003 (זאת הייתה תחרות הגזרה המקצועית הראשונה ב-IFBB). ג'ני ליין היא המתחרה שמחזיקה במרבית התארים (3 במספר).

==זוכות התחרות==
{| class="wikitable"
! שנה !! זוכה כללית
|-
| 2003 || rowspan="3" | ג'ני ליין
|- style="background-color: #EFEFEF;"
| 2004
|-
| 2005
|-
|2006
| rowspan="2" |מארי אליזבת' לאדו
|- style="background-color: #EFEFEF;"
| 2007
|}

==ראו גם==
* מיס אולימפיה
* מיס אינטרנשיונל
* פיטנס אינטרנשיונל

קטגוריה:תחרויות פיתוח גוף
מיס אינטרנשיונל (פיתוח גוף)

מיס אינטרנשיונל (באנגלית: Ms. International) היא תחרות מקצועית למפתחות גוף שנערכת על ידי הפדרציה הבינלאומית של פיתוח הגוף (IFBB). מיס אינטרנשיונל נחשבת לרוב לתחרות השנייה ביוקרה למפתחות גוף (אחרי תחרות מיס אולימפיה). התחרות נערכה לראשונה בשנת 1986 ומאז נערכת כל שנה (חוץ משנת 1987). מאז שנת 1989 התחרות נערכת כחלק מהתחרות ארנולד קלאסיק.
בשנת 2000 נכנסו לתחרות קטגוריות משקל: משקל כבד ומשקל קל ומנצח כללי מבין השתיים. התחרות חזרה לפורמט הפתוח בשנת 2006. האשה שמחזיקה את מרבית התארים היא יאקסני אוריקן (4 תארים).

==זוכות התחרות==
{|
|-valign="top"
|
{| class="wikitable"
! שנה !! זוכה כללית 
|-
| 1986 || אריקה גסיין
|- style="background-color: #EFEFEF;"
| 1987 || לא נערכה
|-
| 1988 || קטי פאליו
|- style="background-color: #EFEFEF;"
| 1989 || ג'קי פייסלי
|-
| 1990 || לאורה קרוול
|- style="background-color: #EFEFEF;"
| 1991 || טוניה נייט
|-
| 1992 || אנג'ה סצ'רינר
|-
|}
|
{| class="wikitable"
! שנה !! זוכה כללית 
|-
|- style="background-color: #EFEFEF;"
| 1993 || קים צ'יזבסקי
|-
| 1994 || לאורה קרוול
|- style="background-color: #EFEFEF;"
| 1995 || לאורה קרוול 
|-
| 1996 || קים צ'יזבסקי 
|- style="background-color: #EFEFEF;"
| 1997 || יולנדה יוז 
|-
| 1998 || יולנדה יוז
|- style="background-color: #EFEFEF;"
| 1999 || ויקי גייטס
|-
|}
|
{| class="wikitable"
! שנה !! זוכה כללית 
|-
| 2000 || ויקי גייטס
|- style="background-color: #EFEFEF;"
| 2001 || ויקי גייטס
|-
| 2002 || יאקסני אוריקן
|- style="background-color: #EFEFEF;"
| 2003 || יאקסני אוריקן 
|-
| 2004 || אייריס קייל
|- style="background-color: #EFEFEF;"
| 2005 || יאקסני אוריקן
|-
| 2006 || אייריס קייל 
|- style="background-color: #EFEFEF;"
| 2007 || אייריס קייל 
|-
| 2008 || יאקסני אוריקן
|- style="background-color: #EFEFEF;"
|}
|}
משנת 2000 עד שנת 2005 הוכרזו גם זוכות בקטגוריות משקל קל ומשקל כבד שמהן נבחרה הזוכה הכללית (בפועל זוכת הקטגוריה "משקל כבד" זכתה בתואר הכללי):
{|
|-valign="top"
|
{| class="wikitable"
! שנה !! משקל קל !! משקל כבד 
|-
| 2000 || ברנדה רגנוט || ויקי גייטס
|-
| 2001 || דיאנה קאדאו || ויקי גייטס
|- style="background-color: #EFEFEF;"
| 2002 || ולנטינה צ'פיגה || יאקסני אוריקן
|-
| 2003 || קטי פריסט || יאקסני אוריקן
|- style="background-color: #EFEFEF;"
| 2004 || די קאדאו || אייריס קייל
|-
| 2005 || ברנדה רגנוט || יאקסני אוריקן
|- style="background-color: #EFEFEF;"
|}
|}

==ראו גם==
*מיס אולימפיה
*פיגר אינטרנשיונל
*פיטנס אינטרנשיונל

==קישורים חיצוניים==
* 
קטגוריה:תחרויות פיתוח גוף
קטגוריה:נשים בפיתוח גוף
Y בערב

Y בעשר – חדשות הבידור של ישראל הייתה תוכנית טלוויזיה יומית בהנחיית הילה נחשון ומיכאל הנגבי ששודרה בערוץ yes stars Next. החל מה- 17 בינואר 2010 עלתה לאוויר העונה האחרונה תחת השם Y בערב בערוץ הסדרות החדש, yes stars Next, לאחר שערוץ yes stars ישראלי נסגר.

==היסטוריה==
התוכנית עלתה לאוויר בפברואר 2005 בערוץ YTV. את העונה הראשונה, ששודרה ב-22:00 בערוץ YTV (ומכאן גם שמה – "Y בעשר") הנחו מיכאל הנגבי (שגם ערך את התוכנית) והילה נחשון, והפיקה חברת ההפקות סינרגיה. לאחר מס' עונות עברה התוכנית לערוץ yes stars ישראלי.

התוכנית צברה תאוצה ועד מהרה הפכה לתוכנית מובילה בתחום חדשות הבידור, ואחת מתוכניות הדגל של yes. בעונה השנייה החליף אביעד קיסוס את מיכאל הנגבי, והצטרף להילה נחשון בהנחיית התוכנית. במהלך 2008, בעונה הרביעית של התוכנית, יצאה הילה נחשון לחופשת לידה וקיסוס הפך למנחה יחיד. החל מהעונה השלישית הפיקה את התוכנית חברת My TV, בבעלותם של לי ירדני ואבירם בוכריס, שמשמשים גם כעורכים האחראיים שלה.

==פירוט כללי==
Y בערב בעונה הראשונה של התוכנית הייתה בנויה כך שכל פרק מורכב מכמה פינות שביניהן מבזק חדשות, והתוכנית הייתה גם תוכנית אירוח בכך שבכל תוכנית התראיין ידוען אחר ובזמן האירוח הייתה פינה שנקראה "סלב לסלב סלב" בו היו מוצאים קשר בין האורח שמתראיין בתוכנית לאורח בתוכנית הקודמת. החל מהעונה השנייה התוכנית שינתה את הפורמט ואת עיצוב האולפן והחלה להגיש מבזקים של חדשות הבידור מהארץ ומחו"ל, פינות אולפן וכתבות שטח. תחומי הסיקור של התוכנית נעים בין הבידור לרכילות, ועוסקים בקולנוע, מוזיקה, אופנה, טלוויזיה, תיאטרון ועוד. כתבות מאחורי הקלעים, סקופים מעולם הזוהר, סקירה של אירועי התרבות, והצצות בלעדיות למה שקורה בעולם הבידור, בעונהנ הראשונה שימשה גם כתוכנית אירוח ואירחו בה ידוענים שונים.

==כתבים==
יניב ברק – כתב.<br />
אורלי מירקין – כתבת.<br />
אוריה בן ניסן – כתב.<br />
עדי עזרוני – כתבת בניו יורק.

===כתבים ומנחים לשעבר===
אביעד קיסוס – מנחה.<br />
הילה נחשון – מנחה<br />
מיכאל הנגבי – מנחה<br />
דודו ארז - כתב<br />
דודי מליץ – כתב<br />
ליאת בלו – כתבת<br />
יעל דואני – כתבת, מבזקנית.<br />
נועה מימן – כתבת<br />
סיון קליין- כתבת<br />
יעל נצר – כתבת <br />
שחר חסון - כתב<br />
עמית בחובר - כתב<br />
יפעת הללי וליהי שלו - כתבות "צמד הבלונדיניות"<br />
רוני אורון – מגישת פינת הקולנוע.

==קישורים חיצוניים==

* [https://web.archive.org/web/20140825101948/http://yes.walla.co.il/?w=1%2F9069 האתר הרשמי] בyes וואלה!

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכניות טלוויזיה ישראליות
קטגוריה:תוכניות חדשות בידור ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:yes הטלוויזיה בלוויין: תוכניות וסדרות
שושנה (מחלה)

שושנה או שושנה שוטה (בלועזית: אֶריזיפֶּלָס, אריסיפלס) היא מחלה זיהומית חריפה בדֶרמיס. לרוב המחלה נגרמת על ידי חיידקי Streptococcus pyogenes או Staphylococcus aureus. התוצאה היא דלקת המתאפיינת בהתפשטות מתחת לרקמת שומן.

הלוקים במחלה מפתחים בדרך כלל תסמינים הכוללים חום גבוה, רעידות, צמרמורות, תשישות, כאבי ראש, הקאה וחולשה כללית בתוך 48 השעות שלאחר הזיהום הראשוני. נגע אדום בעור מתפשט במהירות ומופיע כפריחה אדמומית, נפוחה וחמה למגע. הזיהום עשוי להופיע בכל חלק בעור לרבות הפנים, הזרועות והרגליים, אך המיקום השכיח הוא השוקיים. רקמת שומן היא הרגישה ביותר לזיהום, ואזורים בפנים כגון מסביב לעיניים, אוזניים ולחיים. זיהום חוזר יכול לגרום לנפיחות כרונית.

הטיפול במחלה כולל מתן פומי של אנטיביוטיקה או תוך ורידי, בהתאם לחומרת המצב. תסמיני החולשה חולפים תוך יום או יומיים, ניתן לראות הקטנה של האזור הנגוע כשלושה ימים לאחר תחילת מתן האנטיביוטיקה. חלק חשוב בהחלמה הוא לשכב עם רגל מורמת (כחצי מטר) במשך 30 דקות 5 פעמים ביממה. החלמה מלאה של העור וירידת הנפיחות באזור - יכולים להימשך מספר שבועות. לעיתים ניתנת אנטיביוטיקה כטיפול פרופילקטי לאחר ההחלמה, אך לא בכל המקרים הדבר מונע הידבקות חוזרת. אם החולה סובל גם מעור סדוק ברגל - רצוי לטפל בכך ועל ידי זאת להקטין את סיכוני ההופעה החוזרת של המחלה.

== קישורים חיצוניים ==

* [http://www.starmed.co.il/Skin/SkinInfectiousDisease מחלות זיהומיות של העור] - באתר "מרכז הרופאים המומחים".
* [http://www.healthinplainenglish.com/health/skin/erysipelas/index.htm תיאור (באנגלית) של המחלה כולל תמונות],healthinplainenglish
* [http://www.clalit.co.il/he/medical/medical_diagnosis/Pages/cellulitis_and_erysipelas.aspx צלוליטיס ואריזיפלס] באתר שרותי בריאות כללית
* 

==הערות שוליים==

קטגוריה:מחלות חיידקיות
יוהאן אדם ריינקן

יוהאן אדם ריינקן (בגרמנית: Johann Adam Reincken או Jan Adams Reinken; 27 באפריל 1643 – 24 בנובמבר 1722) היה נגן עוגב ומלחין צפון-גרמני, שנודע באריכות ימיו, בהיקף סגנונו ובהשפעתו על נגני עוגב צעירים כמו יוהאן סבסטיאן באך.

== ביוגרפיה ==
ריינקן, יליד דפנטר, יצא בשנת 1654 ללמוד אצל היינריך שיידמן בכנסיית סנטה קתרינה (Katharinenkirche) בהמבורג. אחרי שלוש שנות לימודים ועוד שנת עבודה בדפנטר התמנה לעוזרו של שיידמן ואחרי מותו בשנת 1663, תפס את מקומו ובמשרתו זו נשאר כל חייו. בשנת 1705 ניסו כמה מזקני העדה למנות את יוהאן מאתזון כמחליף לריינקן, אך הוא לא איפשר את הדבר. שלא כרבים מנגני העוגב בזמנו, ריינקן מת כאדם עשיר.

יוהאן פורהאוט: "סצנה מוזיקלית ביתית" (האיש שליד ה[[צ'מבלו הוא כמעט בוודאות ריינקן, משמאלו כנראה בוקסטהודה, מנגן בוויולה דה גמבה, מימינו, מתחת לצ'מבלו, כנראה יוהאן תיילה.]] 

ריינקן הכיר היטב את בוקסטהודה - שניהם היו חברים ללימודים אצל שיידמן - וראיה לכך תמונת שמן של הצייר ההולנדי יוהנס פורהאוט משנת 1674, שבה הם נראים יחדיו בסצנה מוזיקלית ביתית.

הסברה היא, שלריינקן הייתה השפעה ניכרת על באך הצעיר. לפי האמור בדברי זיכרון לבאך (1751 - 1754), העיר ריינקן הישיש, אחרי ששמע את באך בן ה-35 מאלתר על הכוראל הלותרני "על נהרות בבל", "חשבתי שהאמנות הזאת גוועה ומתה, אבל אני רואה שהיא חיה בך." כיוון שהגדולה ביצירותיו של ריינקן למקלדת נכתבה על הכוראל הזה, הרי שבאך הפגין בכך כבוד כלפי אמנותו של ריינקן בסגנון הצפון גרמני של הפנטסיה הכוראלית.

ריינקן הלך לעולמו בשמת 1722 בהמבורג.

בשנת 2006 התגלתה החתימה המוקדמת ביותר של באך בויימאר, על גבי העתק של "על נהרות בבל" מאת ריינקן, שבאך הכין בשנת 1700 למורו באותם ימים בלינבורג, גאורג בהם.

== רשימת יצירות ==

* שתי פנטסיות כוראליות לעוגב: 'An Wasserflüssen Babylon, Was kann uns kommen an für Not
* ארבע טוקטות (סול מז'ור, סול מינור, לה מז'ור, סול מז'ור (מאת פרסקובלדי?)
* פוגה בסול מינור (אותנטיות מוטלת בספק)
* שמונה סוויטות לצ'מבלו
* שלושה קבצים של וריאציות לצ'מבלו
* שש סונאטות עם סוויטות לכלי מיתר ובסו קונטינואו "הורטוס מוזיקוס" (המבורג 1688)

== עריכות ==
* ברייטקופף והרטל: מכלול יצירות לעוגב בעריכת פטר דירקסן, 2005
* ברייטקופף והרטל: יצירות מקלדת בעריכת קלאוס בקמן, 1980

== לקריאה נוספת ==
* גרפנתין, אולף, "ריינקן, יוהאן אדם" במילון גרוב החדש למוזיקה ומוזיקאים, בעריכת ס. סיידי וג'. טירל, לונדון, מקמילן 2001,

==קישורים חיצוניים==

== הערות שוליים ==

קטגוריה:נגני עוגב גרמנים
קטגוריה:מלחינים מתקופת הבארוק
קטגוריה:ילידי 1643
קטגוריה:נפטרים ב-1722
קטגוריה:מלחינים גרמנים במאה ה-17
קטגוריה:מלחינים גרמנים במאה ה-18
מיכאל פרטוריוס

מיכאל פרטוריוס (בגרמנית: Michael Praetorius; 15 בפברואר 1571 (כנראה) – 15 בפברואר 1621) היה מלחין ונגן עוגב גרמני ובעל כתבים בנושאי מוזיקה. פרטוריוס היה מלחין רב-צדדי, מן המובהקים בתקופתו, שעיקר חשיבותו בפיתוח צורות מוזיקליות המבוססות על מזמורי תפילה פרוטסטנטיים.

== ביוגרפיה ==

פרטוריוס נולד כמיכאל שולצה, הצעיר בבניו של כומר לותרני, בקרנצבורג שבגרמניה. עם תום לימודיו בטורגאו ובצרבסט, המשיך בלימודי דת באוניברסיטה של פרנקפורט על נהר אודר. הוא כיהן כנגן עוגב בכנסיית מריה (Marienkirche) בפרנקפורט ובהמשך עבד בחצר וולפנביטל כנגן עוגב ומאז 1604 כממונה על המוזיקה (קאפלמייסטר). משנת 1613 עד 1616 עבד בחצר הסקסונית בדרזדן, שם נחשף למוזיקה האיטלקית החדישה, לרבות יצירותיהם הפוליכוראליות (למקהלות אחדות) של מלחיני האסכולה הוונציאנית. הפיתוח שלו בהמשך של צורת הקונצ'רטו הכוראלי, בייחוד בגרסה הפוליכוראלית, נבע ישירות מהיכרותו עם המוזיקה של מלחינים ונציאניים כמו ג'ובאני גבריאלי. מיכאל פרטוריוס טמון בכוך קבורה מתחת לעוגב בכנסיית מריה הקדושה בוולפנביטל, גרמניה.

== שמו ==

בגרמנית מופיע שם המשפחה בצורות שונות, ביניהן שולצה, שולטה, שולטהייס, שולץ ושולטייס. פרטוריוס היא הצורה הלטינית של שם המשפחה.

== יצירותיו ==

פרטוריוס היה מלחין פורה להפליא, שיצירותיו מגלות את השפעתם של בני זמנו סמואל שיידט והיינריך שיץ כמו גם השפעה איטלקית. יצירותיו כוללות את Musae sioniae בת תשעת הכרכים (1605-10), קובץ של למעלה מאלף כוראלים ושירים; עוד יצירות רבות לכנסייה הלותרנית; ו"טרפסיכורה" (1612), אוסף של יותר מ-300 מחולות אינסטרומנטליים, שהוא גם היצירה הנודעת ביותר שלו וגם יצירתו החילונית היחידה ששרדה. המסה בת שלושת הכרכים שלו, "סינטגמה מוזיקום I" ו"סינטגמה מוזיקום דה אורגנוגרפיה II" מן השנים 1614-20 כוללת טקסטים מפורטים ותמונות על הנהלים המוזיקליים וכלי הנגינה שהיו בשימוש בימיו, תיעוד רב חשיבות למוזיקולוגיה, לתורת הכלים ולתחום של ביצוע אותנטי.
משפחת הוויולים מ, תוך "סינטגמה" של פרטוריוס, 1618

== קישורים חיצוניים ==

* 
* 
<div style="direction: ltr;">
* [http://www.kb.dk/en/nb/samling/ma/digmus/pre1700_indices/praetorius.html Michael Pratorius] - facsimiles in The Royal Library, Copenhagen
* [http://www.easybyte.org Easybyte] - free easy piano music for Es ist ein Ros entsprungen
* Listen to [http://www.acc.umu.se/~akadkor/early/IVC_Praetorius_Michael.html free Vocal Evangelical Church Music by Michael Praetorius] at [http://www.acc.umu.se/~akadkor/theory/Early-Music-Map.html "Early Vocal Music Map"] from [http://www.acc.umu.se/~akadkor/indexENG.html Umeå Akademiska Kör].
</div>

קטגוריה:מלחינים גרמנים
קטגוריה:נגני עוגב גרמנים
קטגוריה:מלחינים מתקופת הבארוק
קטגוריה:ילידי 1571
קטגוריה:נפטרים ב-1621
אריה בראון

אריה בראון (משמאל) יחד עם בנו חומי וראש הממשלה [[מנחם בגין, 1978.]]
אריה בראון (כ"ב בשבט ה'תרצ"ד, 7 בפברואר 1934 - ד' בטבת ה'תשס"ט - 30 בדצמבר 2008) היה חזן ישראלי, שימש כחזן הצבאי הראשי בצה"ל בשנים 1976–1999.

== קורות חייו ==
אריה בראון נולד בירושלים, דור שביעי בארץ, צאצא למשפחת ריבלין. גדל בתל אביב. כישרונו המוזיקלי התגלה בילדותו על ידי החזן שלמה רביץ, והוא נחשב ל"ילד פלא" במקהלתו של רביץ. למרות כישרונו, הוא נשלח ללמוד מקצוע בישיבה הטכנולוגית "כפר אברהם" שבפתח תקווה. בצה"ל שירת במודיעין קרבי וכצלם ממטוסים, ובבגרותו ניהל את מחלקת הסידור בדפוס של עיתון "הארץ".

במקביל לעבודתו בעיתון "הארץ", החל לשמש כחזן בבתי כנסת שונים ואף שר בפני החזן משה קוסביצקי. באפריל 1975 זכה במקום ראשון בפסטיבל חזנות. לאחר שירות בחיל השריון במילואים, הועבר לרבנות הצבאית לשמש כחזן. בשנת 1976 החליף את החזן הצבאי הראשי אברהם כרמל, שיצא לגמלאות לאחר ששימש בתפקיד במשך 23 שנים.

מתוקף תפקידו הופיע בראון בטקסים רשמיים רבים של צה"ל ומדינת ישראל, ובפרט בהלוויות ובאזכרות. קולו העמוק של בראון הפך עם השנים מזוהה עם תפילת אל מלא רחמים שנאמרה בטקסי האזכרה הרשמיים של צה"ל. כמו כן השתתף בטקסים הממלכתיים ליום הזיכרון לשואה ולגבורה ביד ושם. בנוסף לזאת השתתף בראון במסע עם ראש הממשלה יצחק רבין למחנות הריכוז בפולין, אזכרה לחללי הבריגדה היהודית ברוונה שבאיטליה, ברכת שהחיינו מהכותל המערבי בשידור ישיר לכל רחבי העולם בליל חתימת הסכם השלום עם מצרים, הופעה בכל חידוני התנ"ך לנוער יהודי מהעולם ומהארץ ביום העצמאות, הופעה בפני קבוצות תורמים של המגביות השונות, כמו כן ליווה את הלווייתו של ראש הממשלה יצחק רבין.

בימים הנוראים היה נוהג לשמש חזן באחד מבתי הכנסת בארצות הברית. מיד עם פתיחת הגבולות בין הגוש הקומוניסטי למערב, זומן בראון למסע קונצרטים עם חזנים נוספים, מסע מיוחד בגוש הקומוניסטי שזכה להצלחה רבה.

בשנת 1998 נערך ערב לכבוד בראון בהיכל התרבות בתל אביב, בו השתתפו אמנים רבים, חבריו של בראון, בליווי תזמורת צה"ל. כל ההכנסות מהערב הועברו לקרן לב"י.

אריה בראון היה בעל קול בריטון עוצמתי והקליט מספר תקליטי חזנות ושירה חסידית. שגריר מצרים בישראל כינה אותו "המואזין של צה"ל".

בראון נפטר ב-30 בדצמבר 2008, כתוצאה מהתקף לב, מעט לפני יום הולדתו ה-75.

==הנצחה==
אריה בראון היה תושב פתח תקווה. בשכונת אם המושבות בעיר, נקרא רחוב על שמו.

== משפחתו ==
היה נשוי לזמירה, ואב לשלושה ילדים. בנו, נחום (חומי), שימש בתפקידים ניהוליים בעולם הבנקאות ואף שידר ברדיו קול חי תוכניות חזנות. בתו, פנינה, הייתה נשואה למרדכי מירון, בנו של עו"ד אליהו מירון. בנו הצעיר, טל, הוא מוזיקאי המתגורר בפתח תקווה.

== קישורים חיצוניים ==

* 
* [http://www.kipa.co.il/jew/show.asp?id=30872 "אל מלא רחמים" אריה בראון ז"ל, החזן הראשי המיתולוגי של צה"ל, הלך לעולמו] באתר "כיפה", ח´ טבת ה´תשס"ט
* עקיבא צימרמן, [https://web.archive.org/web/20160305232151/http://chazzanut.org/article.aspx?id=320 החזן אריה בראון ז"ל], באתר "לשמוע אל הרינה ואל התפילה"
* [http://www.youtube.com/watch?v=xdIi514ILlI אב הרחמן], אריה בראון ולהקת הרבנות הצבאית באתר יוטיוב
* 

==הערות שוליים==

קטגוריה:חזנים ישראלים
קטגוריה:חזנים צבאיים ראשיים
קטגוריה:אישים הקבורים בבית הקברות סגולה
קטגוריה:משפחת ריבלין
קטגוריה:ישראלים שנולדו ב-1934
קטגוריה:ישראלים שנפטרו ב-2008
קטגוריה:ירושלים: אישים
קטגוריה:פתח תקווה: אישים
לו פריגנו

לואיס ג'וד "לו" פריגנו (באנגלית: Louis Jude "Lou" Ferrigno, נולד ב-9 בנובמבר 1951) הוא מפתח גוף ושחקן אמריקאי.
== מאפיינים ==
פריגנו הופיע במספר סדרות טלוויזיה וסרטים כמו "הענק הירוק", "Pumping Iron" (עם ארנולד שוורצנגר), "סינבאד ושבעת הימים" ובתפקיד הראשי בסרט "הרקולס" משנת 1983. הוא התפרסם בעיקר בזכות הדיבוב והמשחק בתור הענק הירוק (האלק). פריגנו ידוע יותר לאחרונה על משחקו בתפקיד החוזר בתור עצמו בסיטקום "מלך השכונה". ב-2008 הוא שב לדבב את דמותו של הענק בסרט החדש, הענק הירוק.

פריגנו סובל מבעיית שמיעה שנובעת מדלקת אוזניים ממנה סבל בגיל שלוש, שבעקבותיה איבד 80% משמיעתו. 

פריגנו עדיין מתאמן על בסיס יומיומי ומוכר ציוד כושר דרך החברה שלו ("Ferrigno Fitness").

בשנת 2015 שיחק בסרט הטלוויזיה "שארקנדו 3: אוי, אלוהים לא!", השלישי בסדרת סרטי "שארקנדו".

פריגנו נולד בניו יורק שבארצות הברית. הוא נשוי בפעם השנייה, ולו שלושה ילדים.

==תחרויות==
*1971 - פרו מר אמריקה נערים, מקום ראשון. WBBG
*1971 - מר אמריקה נערים, מקום רביעי. AAU
*1972 - פרו מר אמריקה נערים, מקום שני. WBBG
*1972 - מר עולם, גבוה, מקום שני. NABBA
*1973 - מר אמריקה של IFBB, מנצח כללי.
*1973 - מר עולם, גבוה ראשון, מנצח כללי. IFBB
*1974 - מר אולימפיה משקל כבד מקום שני.
*1975 - מר אולימפיה גבוה, מקום שלישי.
*1992 - מר אולימפיה שלישי.
*1993 - מר אולימפיה עשירי.
*1994 - אולימפיה מאסטרס, שני.

==קישורים חיצוניים==

* 

* [http://www.builtreport.com/ferrigno.html גלריה]

קטגוריה:ניו יורק: אישים
קטגוריה:מפתחי גוף אמריקאים
קטגוריה:שחקני קולנוע וטלוויזיה אמריקאים
קטגוריה:ספורטאים לקויי שמיעה
קטגוריה:זוכי פרס פטל הזהב: שחקנים
קטגוריה:אמריקאים שנולדו ב-1951
נכו השני

נכו השני היה שליט מצרי מהשושלת ה-26 של מצרים, אשר מלך בין השנים 610–595 לפני הספירה.

==ביוגרפיה==
אביו של נכו, פסמתיך הראשון, התרכז בעיקר בארגונה הפנימי של מצרים, בעוד נכו התרכז בעיקר במדיניות חוץ. בשנת 609 לפנה"ס עלה לחרן כדי לסייע לאשור-אובליט השני, אחרון מלכי אשור, לכבוש את העיר מידי הבבלים. המצור נכשל ונכו עם בעלי בריתו חזרו לסוריה. הבבלים חצו את נהר פרת ובשנת 605 לפנה"ס תקף צבאו של נבופלאסר מלך בבל, בפיקודו של נבוכדנצר השני, את המצרים ליד כרכמיש. הקרב הסתיים בניצחון מוחץ לצבא בבל ושרידי הצבא המצרי הושמדו ליד העיר חמת. כתוצאה מקרב כרכמיש השתלטה בבל על כל תחום עבר הנהר עד גבול מצרים.

בדרכו לחרן זימן את יאשיהו מלך יהודה למגידו והרג אותו. מאוחר יותר אסר את יהואחז בנו והמליך את יהויקים. ניתן להניח שהוא גם עודד אותו למרוד בבבל.

במצרים חידש נכו את מפעלו של רעמסס השני לחבר את הים האדום עם הים התיכון על ידי כריית תעלה בין האגמים המרים לנילוס. הרודוטוס מספר שנכו שלח ספנים פיניקים להקיף את אפריקה. את המסע המתואר ערכו הפיניקים בשליחותו של השליט הפרעוני מהים האדום דרך האוקיינוס ההודי ודרומה כשהם מקיפים את אפריקה ממזרח למערב וחוזרים דרך מצרי גיברלטר. המסע ארך שלוש שנים, כאשר הפיניקים עוצרים בתחנות שונות במסלול על מנת לזרוע חיטה ולהצטייד במזון ובמים. מדובר במסע הימי הראשון שהקיף את יבשת אפריקה, כ-2,000 שנה לפני שנערך מסע דומה (מהכיוון הנגדי) על ידי הספן הפורטוגזי וסקו דה גמה.

וכך מתאר זאת הרודוטוס:

.

==באגדות חז"ל==
לפי חז"ל המילה "נכה" או "נכו" פירושה "חיגר". על נסיבות פציעתו מספר המדרש שהוא נפצע על ידי האריות שבכיסא שלמה המלך, אותו שדד במלחמתו עם יאשיהו.

==לקריאה נוספת==

* 

==קישורים חיצוניים==

* 

==הערות שוליים==

קטגוריה:פרעוני השושלת ה-26
קטגוריה:אישים בתנ"ך המוזכרים במקורות חיצוניים
קטגוריה:מלכי הגויים בתנ"ך
קטגוריה:אישים מצרים בתנ"ך
קטגוריה:אישים בספר ירמיהו
קטגוריה:אישים בספר מלכים
קטגוריה:אישים שחיו במאה ה-6 לפנה"ס
קרב כרכמיש

קרב כרכמיש הוא קרב שהתרחש בעיר כרכמיש שבגבול הפרת הצפוני (טורקיה של היום) בסביבות שנת 605 לפנה"ס בין צבאות בבל, בפיקודו של נבוכדנצר השני, לבין מצרים העתיקה ואשור, בהנהגת פרעה נכו השני. הקרב היה אחד הקרבות המכריעים של המזרח התיכון העתיק, והוא הסתיים בניצחון בבלי, אשר סלל את הדרך להקמת האימפריה הנאו-בבלית. הקרב מוזכר מספר פעמים בתנ"ך, בין היתר בהקשר של קרב מגידו.

==רקע ותוצאות==

בשנת 612 לפנה"ס כבשו הבבלים את נינוה, בירת האימפריה האשורית, והעיר נהרסה עד יסוד. כתוצאה מכך, העבירו מלך אשור אשור-אובליט השני, את עיר הבירה של אשור לחרן. כאשר חרן נכבשה על ידי הבבלים בשנת 609 לפנה"ס, הזעיק אשור-אובליט את המצרים שוב לעזרתו. האשורים העבירו שוב את בירתם, והפעם לכרכמיש. למצרים היה אינטרס לסייע לאשורים, כי הם היוו כוח חוצץ בינם לבין הבבלים שהיו כוח חזק שעלה בדרום מסופוטמיה.

בשנת 609 לפנה"ס עלו המצרים צפונה בדרך הים ונחלצו לצד בעלי בריתם האשורים. במגידו, אשר נמצאת על דרך הים, התעכב הצבא המצרי בעקבות המלחמה נגד צבאו של המלך יאשיהו בקרב מגידו. יחד, צרו צבאות האשורים והמצרים על חרן, אך נכשלו לכבשה מחדש. בעקבות כישלון זה נעלמה האימפריה האשורית החדשה והם לא הוזכרו יותר בכרוניקות הבבליות. הכוחות המצרים נסוגו בחזרה לסוריה וניסו למנוע מהבבלים לחצות את נהר פרת מערבה. הצבא הבבלי הצליח לעבור את הנהר בשלוש נקודות ובקרב מכריע ליד כרכמיש השמיד את הצבא המצרי.

צבא מצרים נפגע קשות מידי הבבלים, והמצרים חדלו להיות כוח משמעותי במזרח הקרוב ולא הוסיפו לצאת מארצם.

בעקבות הקרב ביססו הבבלים את מעמדם כמעצמה האזורית והגיעו לשיא מבחינה כלכלית.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בבל
קטגוריה:האימפריה האשורית החדשה
כרכמיש
קטגוריה:סיפורי התנ"ך
מקס מרשנד

מקס מרשנד (Max Marchand; (24 בנובמבר 1888 – אפריל 1957) היה שחמטאי הולנדי, אלוף הולנד לשחמט בשנת 1919.

מרשנד שיחק במהלך מלחמת העולם הראשונה רק בהולנד ובדנמרק, ששמרו על נייטרליות. בשנת 1915 הגיע למקום השני בתחרות אמסטרדם, ניצח בתחרות שבינגן והגיע למקום השני בתחרות רוטרדם. בשנת 1916 חלק מקום 2–4, בתחרות קופנהגן (האליפות התשיעית של ארצות הצפון, ניצח פאול יונר ), וניצח בתחרות אמסטרדם. בשנת 1917 הגיע למקום השלישי בתחרות שביגנן. בשנת 1918 ניצח בתחרות אמסטרדם, חלק מקום ראשון בתחרות ארנהיים, הגיע למקום השלישי בתחרות הרטוגנבוש וחלק מקום 5–6 בתחרות שבינגן (ניצח: רודולף לומן).

לאחר מלחמת העולם הראשונה ניצח מרשנד באליפות הולנד הרביעית שהתקיימה בהאג בשנת 1919. באותה שנה חלק מקום ראשון בתחרות אמסטרדם עם ריכרד רטי, הגיע למקום התשיעי בתחרות הייסטינגס (ניצח: חוסה ראול קפבלנקה), חלק מקום 3–4 בתחרות שבינגן, ניצח בתחרות אמסטרדם וחלק מקום 2–3 בתחרות נוספת שהתקיימה באמסטרדם. בשנת 1920 ניצח מרשנד בתחרות ברומלי, ובתחרות נוספת באותה עיר חלק מקום 2–3 אחרי ג'ורג' אלן תומאס, הגיע למקום החמישי בתחרות אמסטרדם (ניצח: ריכרד רטי) ובתחרות נוספת באמסטרדם הגיע למקום הרביעי (ניצח: מקס אויבה), הגיע רביעי בתחרות גוטבורג (ניצח: פאול יונר) והגיע למקום הרביעי בתחרות שבינגן.

== קישורים חיצוניים ==

* [http://chessmetrics.com/cm/CM2/PlayerProfile.asp?Params=199510SSSSS3S080911000000141000000000018610100 מידע כללי] 

קטגוריה:שחמטאים הולנדים
קטגוריה:הולנדים שנולדו ב-1888
קטגוריה:הולנדים שנפטרו ב-1957
פציעת מאמץ חוזרני

פציעת מאמץ חוזרני היא פציעה הנגרמת לגוף בשל מאמץ ממושך או חוזר ונשנה, על פי רוב, בתנוחה או בתנאים שאינם מומלצים על ידי רופאים ואנשי מקצועות פארא רפואיים.

פציעות מאמץ חוזרני שכיחות:
* שבר הליכה
* תסמונת מנהרת שורש כף היד – דלקת הנגרמת בשל הקלדה תכופה על מקלדת מחשב בתנוחות לא מומלצות. מניעת דלקת זו אפשרית בעזרת מקלדות חלופיות למניעת פציעות הקלדה.
* פריצת דיסק
* פצע לחץ
* יבלת עבודה
* תסמונת מוצא בית החזה

==לקריאה נוספת==
*[http://www.ncbi.nlm.nih.gov/pubmed/21506461 J Med Pract Manage. 2011 Jan-Feb;26(4):221-4. Computer ergonomics: the medical practice guide to developing good computer habits. Hills L.]

==קישורים חיצוניים==
* 

*
סרבוסייק

הסרבו-סייק (בקרואטית: Serbo-Sijek – "שוסעת סרבים" וכן "שוסעת גרונות") הייתה סכין ששימשה את התנועה הפשיסטית הקרואטית "אוסטאשה" לרצח אסירי מחנות הריכוז שהקימו במדינתם, מדינת קרואטיה העצמאית, תחת הנאצים ובהנהגת אנטה פאבליץ'. בסכין השתמשו לייעול הרצח השיטתי הידני של יהודים, סרבים, צוענים ומתנגדי-משטר, בייחוד במחנה יאסנובאץ.
סכין "סרבוסייק" מיאסנובאץ
האוסטאשה העדיפו לרצוח את קורבנותיהם באופן "ידני", שכן כך לא בזבזו קליעים יקרים על "תת-אדם", וגם סיפקו את יצריהם הסדיסטיים ואת תורתם הגזענית והאגררית. הכלים הנפוצים בשימוש זה היו הלמות מקב (Malij) או שיסוע הגרון בסכין, בייחוד בפגיון השירות האישי של האוסטאשה, שעליו, ועל רימון ואקדח (לצד איקונין של ישו הצלוב) נשבעו חברי התנועה אמונים. לצורך שיסוף הגרון נתחבבה על האוסטאשה סכין קצבים גרמנית ממפעלו של גברידר גרפראת' (אחר-כך "הוברטוס סולינגן") בהזמנה מיוחדת של קרואטיה העצמאית.
במשך הזמן עוצבה הסכין מחדש בידי החרשים שבין אסירי המחנה, והם הפכוה ללהב צר ומעוקל, שהוצמד לכפפה שהאוסטאשה שמו (כדי להימנע ממגע ישיר עם האסירים). אורך הלהב היה 12 סנטימטר, והוא אפשר לרצוח אסירים לפי גחמה ולאלתר, וכן במהירות גדולה. כך רצחו כמה סוהרים מספר אלפי אסירים בלילה אחד, וראש להם היה הסגן פטר ברזיצה. הם פיתחו מיומנות בלתי-רגילה ויכלו לעקור איברים חיצוניים (אוזניים, אפים וכדומה) ואיברים פנימיים (לב, כליות ועוד) ברגע. על עור הכפפה נכתב "Gräwiso" ולכן נודעה הסכין גם כ"גרוויזו".

==ראו גם==
* יאסנובאץ
* פטר ברזיצה
* אוסטאשה
* אנטה פאבליץ'
* וייקוסלאב לובוריץ'

==קישורים חיצוניים==

== הערות שוליים ==

קטגוריה:סכינים
קטגוריה:אוסטאשה
קטגוריה:טרמינולוגיה של מחנות ריכוז

en:Jasenovac concentration camp#Srbosjek
נועם טור

נועם טור (נולד ב-2 באפריל 1983) הוא דוגמן ישראלי שהתפרסם בזכות השתתפותו בעונה הראשונה של תוכנית המציאות "הישרדות".

==ביוגרפיה==
טור נולד וגדל ביישוב חופית. אמו היא השחיינית שלומית ניר, שהייתה שיאנית ישראל בשחייה וייצגה את מדינת ישראל בשתי אולימפיאדות. אביו היה דבוראי. בצה"ל שירת טור כלוחם ביחידת העלית 669. לפני פרסומו עבד בתור דבוראי בעסק המשפחתי. 

בשנת 2008 השתתף בעונה הראשונה של התוכנית הישרדות, שצולמה באיים הקריביים; טור היה המודח השביעי אך חזר למשחק מ"אי המתים" לאחר שניצח את כל המודחים האחרים ב"דו-קרב". הוא הגיע לגמר לצד נעמה קסרי ודן מנו וזכה במקום השני. בעונה זו זכה טור להיות "אהוב הקהל".

לאחר התוכנית התקבל כדוגמן עבור חברת האופנה "פוקס", ודגמן לצד בר רפאלי בין השנים 2008–2013 והצטלמו למספר רב של פרסומות של המותג. 

בשנת 2009 שיחק בתפקיד אורח בסדרה "רמזור" וגילם את עמוס. ב-2010 השתתף כמתמודד אורח בתוכנית טלוויזיה "שחקו אותה בגדול" וב-2011 השתתף בשעשועון "חכמים בריבוע". בשנת 2015 השתתף בעונת ה-VIP של התוכנית "מאסטר שף" והיה המודח הרביעי.

בשנת 2010, הקים טור חברת תיירות בשם "נועם טורס", המציעה טיולים בהם מתקיימת פעילות ספורט ימי.

בנובמבר 2015 השתתף בפרסומת לשכונת מגורים חדשה בחוף אכזיב, דבר שעורר סערה לאחר שנטען כי השכונה פוגעת בחוף.

נועם טור היה בן זוגה של הזמרת קרן פלס. לזוג בן ובת. ב-13 בדצמבר 2023 הזוג הודיע על פרידה לאחר 12 שנות זוגיות.

==קישורים חיצוניים==

* 
* 
* [https://web.archive.org/web/20100623211140/http://survivor.nana10.co.il/Article/?ArticleID=526767 נועם טור], באתר התוכנית "הישרדות" בה השתתף ב-2008

== הערות שוליים ==

קטגוריה:דוגמנים ישראלים
קטגוריה:מתחרי הישרדות (ישראל)
קטגוריה:לוחמי יחידת החילוץ והפינוי בהיטס (669)
קטגוריה:מתחרי מאסטר שף (ישראל)
קטגוריה:זוכי טקס נבחרי הילדים
קטגוריה:חופית: אישים
קטגוריה:ישראלים שנולדו ב-1983
האגודה הלאומית של מפתחי הגוף לחובבים

האגודה הלאומית של מפתחי הגוף לחובבים (באנגלית: National Amateur Bodybuilders Association או בקיצור: NABBA בעברית: נאב"א) הוא ארגון שיוסד בשנת 1950 כדי לקדם את תחום פיתוח הגוף בממלכה המאוחדת. התחרות הראשונה שהיא ארגנה הייתה מר יוניברס של NABBA שנערכה ב-24 ביוני 1950 התחרות עדיין נערכת היום תחת השם "Universe Championships" (אליפות היקום).

כאשר מפתחי גוף מחוץ לממלכה המאוחדת רצו להשתתף בתחרות מר יוניברס ארצות שונות הצטרפו וכך יוסד ה-NABBA הבינלאומי. למספר ארצות שונות יש ארגון NABBA משלהם כמו NABBA אוסטרליה, NABBA ארצות הברית, NABBA גרמניה, NABBA ישראל ועוד. הקיצור NABBA מתייחס לארגון המקורי.

== תחרויות במדינת ישראל של איגוד NABBA ==
תחרויות מר ישראל בתחום פיתוח הגוף התחילו כבר בשנות השמונים, תמונות מהתחרות פורסמו במגזין ספורטאון (בשחור לבן).

תחרות מר ישראל 1993 נערכה בפרדס חנה, השתתפו בא למעלה מארבעים מתחרים עד גיל 18.<ref></ref>

תחרות מר ישראל 2006 נערכה באולם בית אבא חושי בחיפה.<ref></ref>

קובי יפרח זכה בתואר מר יוניברס והחזיק אותו שנתיים.

== ראו גם ==
*הפדרציה הבינלאומית של פיתוח הגוף (IFBB)
*האגודה העולמית לפיתוח הגוף (WABBA)

== קישורים חיצוניים ==
* 
* [https://web.archive.org/web/20101121002019/http://www.nabba.co.il/ אתר האגודה-ישראל]
* [http://www.nabba.co.uk/ אתר האגודה-הממלכה המאוחדת]
* [http://www.nabba.com/ אתר האגודה-ארצות הברית]
* [https://web.archive.org/web/20090209111326/http://nabba.com.au/index2.html אתר האגודה-אוסטרליה]
* [http://www.nabba.de/ אתר האגודה-גרמניה]
==הערות שוליים==

קטגוריה:פיתוח גוף
קטגוריה:הממלכה המאוחדת: ספורט
טירת מצואה

מגדל העוז של טירת מצואה
 נינומארו
 חורבות שער אוטה
טירת מַצוּאהֶ (ביפנית: 松江城) היא טירה פיאודלית במצואה, בירת מחוז שימאנה ביפן. הטירה, המכונה "הטירה השחורה" או "טירת החופמי", היא אחת הטירות הבודדות ששרדו מתקופת ימי הביניים ביפן, ובייחוד היא בין הבודדות שמבנה העץ המקורי שלהן שרד ולא הוחלף במבנה מודרני הבנוי בטון.

בניית טירת מצואה החלה ב-1607 והסתיימה ב-1611, על פי הוראותיו של האציל המקומי, הוריו יושיהארו. ב-1638 עברו שטחי האחוזה והטירה לבעלותו של שבט מצואהדאירה, ענף זוטר בשבט טוקוגאווה, ששלט ביפן.

רוב הטירות ביפן נפגעו או נהרסו במלחמה, רעידות אדמה, או סיבות אחרות. מכיוון שרוב המבנה עשוי עץ הייתה שרפה סכנה עיקרית. טירת מצואה נבנתה לאחר שהסתיימה המלחמה הפיאודלית הגדולה האחרונה ביפן, ולכן מעולם לא חוותה לחימה. ועם זאת רק חלק מהקירות ומגדל העוז קיימים כיום.

==היסטוריה==
מתוך 12 הטירות ששרדו ביפן, טירת מצואה היא היחידה ששרדה באזור סאנין. הטירה היא השנייה בגודלה, השלישית בגובהה (30 מטרים) ואחת העתיקות שבהן. את הטירה בנה במשך 5 שנים הדאימיו של אזור איזוּמוֹ, הוֹריוֹ יוֹשיהארוּ, והיא הושלמה ב-1622.

לאחר שלטונם של טדהארוּ הוֹריוֹ וטדטקה קיוגיוּ, שלט בטירה נאומאסה מצואהדאירה שהיה נכדו של טוקוגאווה איאיאסו מייסד שוגונות טוקוגאווה. מצואהדאירה עבר לטירה ממצואהמוטו במחוז שינשו, וכך החל שלטון שבט מצואהדאירה בטירה שנמשך עשרה דורות שהשתרעו על פני תקופה של 234 שנים.

ב-1875 נהרסו כל הבניינים בתוך הטירה, למעט מגדל הטירה, ששרד הודות ללחץ שהפעילו קבוצות עניין. בין 1950 ל-1955 עברה הטירה שחזור מלא.

הטירה היא מבנה מורכב, שנבנה בסגנון מגדל שמירה, שמבחוץ נראה כאילו גובהו 5 קומות, אך בפועל יש בפנים שישה מפלסים. רוב קירות הטירה צבועים בשחור. הטירה היא מבנה חסון שנבנה על מנת לעמוד בפני לחימה ובו בזמן הוא בעל נוכחות מלכותית חגיגית, המזכיר את סגנון מומויאמה.

==לקריאה נוספת==
<div style="direction: ltr;">
*Schmorleitz, Morton S., Castles in Japan, Charles E. Tuttle Co, Tokyo, 1974, 
* Motoo, Hinago, Japanese Castles, Kodansha, Tokyo, 1986, 
</div>

==קישורים חיצוניים==
* 

מצואה
קטגוריה:צ'וגוקו